ພວກຫົວຮຸນແຮງ ຕາລີບານ ສັງຫານ ເຈົ້າໜ້າທີ່ສານສູງສຸດ ຂອງອັຟການິສຖານ
ພວກ​ຫົວ​ຮຸນ​ແຮງ ຕາ​ລີ​ບານ ​ໄດ້​ອ້າງ​ເອົາ ​ຄວາມ​ຮັບຜິດຊອບ ສຳ​ຫລັບ​ການ​ໂຈມ​ຕີ​ໃນ​ຄັ້ງນີ້ ​ໂດຍ​ສົ່ງ​ຂໍ້ຄວາມ​ຜ່ານ​ທາງ​ໂທລະສັບ.
ຕຳຫລວດອັຟການິສຖານ ກ່າວວ່າ ພວກມືປືນໄດ້ຍິງສັງຫານ ເຈົ້າໜ້າທີ່ອາວຸໂສຄົນນຶ່ງ ຂອງສານສູງສຸດອັຟການິສຖານ ພວກມືປືນ ໄດ້ສັງຫານທ່ານ Atiqullah Rawoofi ຫົວໜ້າ ກອງເລຂາ ທິການ ຂອງສານສູງສຸດອັຟການິສຖານ ໃນວັນເສົາ ມື້ນີ້ ໃກ້ໆກັບບ້ານພັກຂອງທ່ານ ຢູ່ເຂດຊານເມືອງຫລວງກາບູລ ພວກຫົວຮຸນແຮງ ຕາລີບານ ໄດ້ອ້າງເອົາຄວາມຮັບຜິດຊອບ ສຳຫລັບການໂຈມຕີໃນຄັ້ງນີ້ ໂດຍສົ່ງຂໍ້ຄວາມຜ່ານທາງ ໂທລະສັບ ແຕ່ບໍ່ໄດ້ບອກວ່າ ຍ້ອນສາເຫດໃດ ຈຶ່ງໄດ້ຂ້າ ທ່ານ Rawoofi ພວກຫົວຮຸນແຮງຕາລີບານ ໄດ້ສຸມການໂຈມຕີຫຼາຍໆບັ້ນ ໃສ່ນະຄອນ ຫລວງກາບູລ ເມື່ອຫລາຍໆອາທິດຜ່ານມາບໍ່ນານນີ້ ກ່ອນໜ້າກອງທະຫານຂອງຕ່າງຊາດ ຈະຖອນກຳລງອອກຈາກປະເທດໄປໃນທ້າຍເດືອນນີ້